કોંગ્રેસી ધારાસભ્યોનો રાજીનામાં આપવાનો સિલસિલો હજી પણ ચાલુ જ છે. આજે વિધાનસભાના અધ્યક્ષ રમન વોરાને કોંગ્રેસના 7 ધારાસભ્યોએ રાજીનામાં આપ્યા છે. જેમાં શંકર સિંહ વાઘેલાના પુત્ર મહેન્દ્ર સિંહ વાઘેલા, રાઘવજી પટેલ, ભોળાભાઇ ગોહિલ, સી.કે.રાઉલજી, અમિત ચૌધરી તથા કરમશી પટેલ અને ધરમેન્દ્રસિંહ જાડેજાના નામનો સમાવેશ થાય છે. ઉલ્લેખનીય છે કે આ તમામ ધારાસભ્યો શંકર સિંહ વાઘેલાના સમર્થકો છે. અને જ્યારે શંકર સિંહ વાઘેલાને પાર્ટીમાંથી બહાર નીકાળવામાં આવ્યા ત્યારે પછી ક્રોસ વોટિંગ મામલે તેમના નામ આવતા કોંગ્રેસ તરફ પણ તેમની 6 વર્ષ માટે હાકલપટ્ટી કરવામાં આવી હતી.